CELEX: 62018CA0423
Language: et
Date: 2019-10-17 00:00:00
Title: kohtuasi C-423/18: Euroopa Kohtu (kaheksas koda) 17. oktoobri 2019. aasta otsus (Finanzgericht Baden-Württembergi eelotsusetaotlus - Saksamaa) – Südzucker AG versus Hauptzollamt Karlsruhe (Eelotsusetaotlus – Põllumajandus – Ühine turukorraldus – Määrus (EÜ) nr 967/2006 – Artikli 3 lõige 2 – Suhkur – Ülejäägimaks – Ülejäägimaksu kogusummast teavitamise tähtaeg – Maksimaalne tähtaeg hilisemaks muutmiseks – Proportsionaalsuse, õiguskindluse ja õiguspärase ootuse kaitse põhimõte)

16.12.2019   
            
            
               ET
            
            
               Euroopa Liidu Teataja
            
            
               C 423/11
            
         
      Euroopa Kohtu (kaheksas koda) 17. oktoobri 2019. aasta otsus (Finanzgericht Baden-Württembergi eelotsusetaotlus - Saksamaa) – Südzucker AG versus Hauptzollamt Karlsruhe
      (kohtuasi C-423/18) (1)
      
      (Eelotsusetaotlus - Põllumajandus - Ühine turukorraldus - Määrus (EÜ) nr 967/2006 - Artikli 3 lõige 2 - Suhkur - Ülejäägimaks - Ülejäägimaksu kogusummast teavitamise tähtaeg - Maksimaalne tähtaeg hilisemaks muutmiseks - Proportsionaalsuse, õiguskindluse ja õiguspärase ootuse kaitse põhimõte)
      (2019/C 423/13)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Baden-Württemberg
      
         Põhikohtuasja pooled
      
      
         Kaebaja: Südzucker AG
      
         Vastustaja: Hauptzollamt Karlsruhe
      
         Resolutsioon
      
      
                  1.
               
               
                  Komisjoni 29. juuni 2006. aasta määruse (EÜ) nr 967/2006, millega kehtestatakse nõukogu määruse (EÜ) nr 318/2006 (kvooti ületava suhkrutoodangu kohta) üksikasjalikud rakenduseeskirjad, artikli 3 lõike 2 esimest lauset tuleb tõlgendada nii, et kui liikmesriigi pädev asutus on selles sättes ette nähtud tähtaega järgides saatnud suhkru ülejäägi kohta asjaomasele suhkrutootjale maksuteate, siis kohaldatakse seda tähtaega põhimõtteliselt ka selle teate parandamisele komisjoni 29. juuni 2006. aasta määruse (EÜ) nr 952/2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad suhkru siseturu korralduse ja kvoodisüsteemi kohta (muudetud komisjoni 24. juuli 2008. aasta määrusega (EÜ) nr 707/2008), artikli 10 alusel teostatud kontrolli tulemusena. Tähtaja ületamine võib siiski olla lubatud juhul, kui pädev riigiasutus ei teadnud ettevõtja suhkrutootmise üksikasju, välja arvatud juhul, kui ta ei olnud neist teadlik oma hooletuse tõttu, ja kui võib mõistlikult eeldada, et teadmatuse on põhjustanud ettevõtja, kes ei tegutsenud heas usus ega järginud kõiki asjassepuutuvaid sätteid. Eelotsusetaotluse esitanud kohtu ülesanne on kõiki kohtuasja asjaolusid arvesse võttes kindlaks teha, kas põhikohtuasjas on tegemist niisuguse olukorraga.
               
            
                  2.
               
               
                  Kui liidu õiguses puuduvad sätted, mis käsitlevad tähtaega, mille jooksul liikmesriigid on kohustatud saatma suhkrutootjatele toodetud suhkru ülejäägimaksu parandamise teate pärast määruse nr 967/2006 artikli 3 lõike 2 esimese lausega kehtestatud tähtaja möödumist, on liikmesriigi kohtu ülesanne igal konkreetsel juhul ja kõiki põhikohtuasja asjaolusid arvestades kontrollida, kas see tähtaeg järgib võrdväärsuse ja tõhususe põhimõtteid ning õiguskindluse põhimõtet.
               
            
         (1)  ELT C 373, 15.10.2018.